cyanic-selkie/wikianc huggingface dataset:
Carol Muske-Dukes
Liv
Muske-Dukes var fødd i St. Paul i Minnesota og voks opp i Forest Lake. Ho fekk graden B.A. English frå Creighton University i 1967, og M.A. i 1970 frå San Francisco State University. Ho har undervist ved forfattarprogram ved Columbia University, Iowa Writers' Workshop, University of California at Irvine og University of Virginia. Ho var med på å skipa University of Southern California sin PhD i Creative Writing & Literature, og har så undervist i denne.
Ho har ei dotter, Annie Muske-Dukes, som gjekk ut frå USC i 2005, og er enkje etter skodespelaren David Dukes, som døydde i 2000.
I tillegg til fleire diktsamlingar har ho også skrive fire romanar. Ho har gjeve ut tekstar i Antaeus, Ploughshares, Paris Review og The New Yorker.
Utgjevingar
Diktsamlingar
Samarbeid
Romanar
Essaysamlingar
Kjelder
<references group="" responsive="1">
Obwalden
Obwalden er ein kanton i Sveits. Han består av to delar, då ein del av kantonen Nidwalden ligg mellom kommunen Engelberg i Obwalden og resten av kantonen Obwalden. Kantonen har eit totalt areal på 491 km², og hadde 35 032 innbyggarar i 2009. Sarnen er hovudstad i kantonen.
Ba'dan-distriktet
Ba'dan-distriktet er eit distrikt i Ibb guvernement i Jemen. I 2003 hadde distriktet eit folketal på 116 045 innbyggjarar.
Obwalden
Geografi
Obwalden ligg om lag midt i Sveits, sør for Vierwaldstättersjøen. Obwalden er, saman med Nidwalden, dei einaste kantonane som berre grenser til kantonar som ikkje har grense til eit anna land. Kantonen grensar mot sør til Bern, mot vest og nordvest til Luzern og mot vest til Nidwalden og Uri. Kantonen har etter Appenzell Innerrhoden færrast innbyggarar. Kantonen har fem store vatn; Sarnensee, Lungerersee, Melchsee, Tannensee og Wichelsee. Høgste fjelltoppen er Titlis, 3 238 meter over havet, som høyrer til Uri-Alpane. Størstedelen av kantonen er del av dei sentralsveitsiske foralpane. Lågastliggande punktet er Vierwaldstättersjøen på 434 moh.
Språk
Tysk er offisielt språk.
Religion
80 % av innbyggarane er tilslutta den romersk-katolske kyrkja, medan 8 % er protestantar.
Kommunar
Kantonen Obwalden består av sju kommunar; Alpnach, Engelberg, Giswil, Kerns, Lungern, Sarnen og Sachseln. Engelberg ligg som ein enklave aust for Nidwalden og resten av Obwalden.
Fylkesveg 146 i Nordland
Fylkesveg 146 i Nordland går mellom Mosjøen og Husvika i Vefsn kommune.
Trasear: Baustein - Mosjøen ferjekai (0,6 km), Hundåla - Husvika (21,0 km).
Bullseye Mountain
Bullseye Mountain er eit avrunda, hovudsakleg isdekt fjell som ligg oppom Peletier Plateau 4 nautiske mil nordvest for Mount Ropar i Queen Elizabeth Range. Det vart namngjeve av Advisory Committee on Antarctic Names på grunn av halvsirkelforma band av snø på sørsida av fjellet.
How to Train Your Dragon 2
How to Train Your Dragon 2 (norsk: Dragetreneren 2) er ein amerikansk dataanimert action-fantasifilm frå 2014, produsert av DreamWorks Animation og distribuert av 20th Century Fox. Filmen er oppfølgjaren til 2010-filmen How to Train Your Dragon og den andre i trilogien. Han er laust basert på bokserien under same namn av den engelske forfattaren Cressida Cowell, er regissert og skriven av Dean DeBlois og har stemmeskodespelarar som Jay Baruchel, Gerard Butler, Craig Ferguson, America Ferrera, Jonah Hill, T.J. Miller, Kristen Wiig, og Christopher Mintz-Plasse.
Handlinga går føre seg fem år etter den første filmen, og sentrerer om Hiccup og venene hans som unge vaksne, medan dei møter Valka, den lenge sakna mora til Hiccup, og Drago Bludvist, ein galning som vil ta over verda. Filmen vart utgjeven 13. juni 2014 og var ein kritisk og kommersiell suksess. Han tente inn over 620 millionar dollar globalt. Den tredje og siste filmen i trilogien, How to Train Your Dragon 3, hadde norsk premiere 11. januar 2019.
Aiguntraktaten
Aiguntraktaten (kinesisk skrift 瑷珲条约, pinyin Aìhún Tiáoyuē, russisk Айгунский договор) vart inngått mellom Russland og Qing-Kina den 28. mai 1858 i den mandsjuriske byen Aigun.
Skildring
Traktaten føyer seg inn i rekkja av «ulikeverdige traktatar» som den gongen vart påtvinga Kina av framande makter. Den russiske sida vart leia av generalguvernøren av Aust-Sibir, Nikolaj Nikolajevitsj Muravjov-Amurski og med Nikolaj Ignatiev som rådgjevar, den kinesiske ved den øvstkommanderande for den kinesiske hæren, Yishan.
Traktaten vart ratifisert den 14. juni 1858 av den kinesiske keisaren og den 20. juli av den russiske regjeringa.
Traktaten føydde seg også inn i rekkja av russisk ekspansjonisme austover til Amur-området og Den fjerne austen. Ei særleg viktig rolle for denne ekspansjonen var Amur-ekspedisjonen leia av den russiske forskaren Gennadij Ivanovitsj Nevelskoj. Den russisk-kinesiske grensa vart flytta til fordel for Russland; den venstre breidda av elva Amur frå elva Argun og til havsmunninga vart no russisk. Området austom elva Ussuri og til havet vart «inntil vidare» definert som «område til felles utnytting». Andre statar vart nekta tilgjenge til seilas langs desse elvene.
Dermed tapte Kina store delar av Mandsjuria som var vorte anerkjent som kinesisk ved Nertsjinsktraktaten i 1689.
Hamna i Antarktis
Hamna er ei verna bukt på vestsida av Langhovde på austsida av Lützow-Holmbukta i Antarktis. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37.
Aiguntraktaten
Skildring
Aiguntraktaten vart revidert ved Pekingkonvensjonen allereie to år etter; på nytt i kinesarane sin disfavør.
Fasettauge
Fasettauge er synsorgan som finst hjå dei fleste insekt og dessutan hjå krepsdyr, dolkhalar og den fossile gruppa trilobittar. Nokre insekt har òg punktauge/medianauge. Fasettauge manglar hjå nokre arter maur og termitter (arbeidarar), nokre parasittiske artar, og dessutan hjå nokre holelevande insekt.
Skildring
Fasettauge er to store «auge» sett litt framme og på sida av hovudet. Dei består av mange små enkeltauge (ommatidium) samla i eitt stort «auge». Kvart slikt ommatidium er sekskanta. Det enkelte fasettauget kan innehalda frå nokre få til opp imot 30 000 små sekskanta fasettar. Auga er anten hårlause eller forsynte med mengder av små korte og rett utståande hår mellom fasettane. Fasettane øvst på auget hjå nokre artar kan vera større enn fasettane nedst.
Eigenskapar
Hjå nokre fluger dekker dei store auga nesten heile hovudet. Ganske ofte har hannen større auge enn hoa, og augo går saman på toppen av hovudet (holoptiske). Vanlegvis er auga skilt med ei pannestripe (dioptiske). Nokre insektartar kan sjå fargar, særleg blått og fiolett. Nokre kan oppfatta ultrafiolett lys, særleg bier og veps. Dette gjer det lettare for dei å finna blomar med nektar. Dagflygande insekt har generelt skarpare syn enn dei som er skumrings- eller nattaktive.
Hjå nokre artar er fasettaugo metalliske og lysreflekterande, som hjå kleggane. Andre artar har mindre fargesprakande fasettauge.
On a Night Like This Tour
On a Night Like This Tour er ein konsertturne av den australske songaren Kylie Minogue gjennomførte i samband med det sjuande studioalbumet hennar, Light Years (2000). Turneen byrja i mars 2001. Etter at ho fekk positiv kritikk for den vellukka førestillinga si under Sommar-OL 2000 i Sydney, offentleggjorde Minogue detaljar om den nye turneen ho skulle ha, og billettane kom i sal i november 2000. Han vart den raskast seljande turneen i karrieren hennar.
DVD-utgjeving
Konserten i Sydney den 11. mai 2001 vart filma og gjeve ut på DVD med tittelen Live in Sydney. DVD-en vart utgjeve 1. oktober 2001 i Storbritannia og 15. oktober 2001 i Australia.
Slaget ved Malplaquet
Slaget ved Malplaquet, utkjempa den 11. september 1709, var eit av dei største slaga i den spanske arvefølgjekrigen, mellom Bourbon med Frankrike og Spania mot dei allierte med Habsburgmonarkiet, Storbritannia, Dei sameinte Nederlanda og Kongedømet Preussen.
Opptakt
Etter at felttoget hadde kome seint i gang på grunn av ein uvanleg hard vinter det året, starta det allierte felttog i 1709 i midten av juni. Dei klarte ikkje å føre den franske armeen under marskalk Villars ut i slag på grunn av sterke franske forsvarslinjer og fordi marskalken hadde ordre frå Versailles om å ikkje risikere slag. Hertugen av Marlborough konsentrerte seg i staden om å ta festningane i Tournai og Ypres. Tournai fall etter ei uvanleg lang kringsetjing på nesten 70 dagar, og ein var då kome ut i tidleg september, og i staden for å risikere at sjukdom spreidde seg i armeen sin i dei våte områda kring Ypres, flytta Marlborough seg staden austover til den mindre festninga Mons, i håp om å gå kring flanken til den franske forsvarslinja i vest. Villars flytta etter han, med nye ordre frå Ludvig XIV om å hindre at Mons fall, koste kva det koste ville. Det var i røynda ein ordre om å egge til slag. Etter fleire kompliserte manøvrar, møtte dei to armeane kvarandre i kløfta ved Malplaquet, sørvest for Mons.
Slaget
Den allierte armeen var leia av Marlborough og Eugene av Savoie og bestod hovudsakleg av nederlandske og austerrikske styrkar, men òg ein god del britar og prøyssarar, medan franskmennene og ein kontingent frå Bayern var kommandert av Villars og marskalk Boufflers. Boufflers var offisielt Villars sin overordna, men tente frivillig under han. Dei allierte hadde kring 86 000 soldatar og 100 kanonar og franskmennene hadde kring 75 000 og 80 kanonar, og dei stod mot kvarandre innanfor rekkevidde for kanonane nær det som i dag er grensa til Belgia. På den tida var området framleis ein del av Dei spanske Nederlanda. Kl. 0900 den 11. september, gjekk austerrikarane til åtak, støtta av prøyssiske styrkar, under grev Albrecht Konrad Finck von Finckenstein, og pressa den franske venstreflanken inn i skogen bak dei. Nederlendarane under prins Johan Vilhelm Friso av Oranien, på den allierte venstreflanken, gjekk til åtak på den franske høgreflanken ein halv time seinare, og klarte med store tap å halde Boufflers lenge nok i sjakk til at han ikkje kom til å støtte Villars.
Villars klarte å omgruppere styrkane sine, men Marlborough og Eugène gjekk til åtak på ny, assistert av ei avdeling under general Withers som rykte fram mot den franske venstreflanken, og tvinga Villars til å trekkje styrkar frå senteret sitt til å møte dei. Rundt kl. 1300 vart Villars hardt skadd av ei muskettkule, som øydela kneet hans, og kommandoen gjekk over til Boufflers. Det avgjerande, siste åtaket vart retta mot det no svekka franske senteret av britisk infanteri under jarlen av Orknøyane, som klarte å ta den franske linja av redanar. Dette gjorde at det allierte kavaleriet kunne rykke gjennom denne linja og møte det franske kavaleriet bakom. Ein hard kamp følgde, der Boufflers personleg leia elitesoldatane i Maison du Roi. Han klarte å drive det allierte kavaleriet attende til redanane heile seks gonger, men kvar gong vart det franske kavaleriet driven attende av det britiske infanteriet. Til slutt, kl. 1500, forstod Boufflers at slaget ikkje kunne vinnast og gav ordre om retrett, som skjedde i god orden. Dei allierte hadde tapt så mange menn i åtaka deira at dei ikkje unne følgje etter han. På dette tidspunktet hadde dei tapt over 21 000 mann, nesten dobbelt så mange som franskmennene.
Førstehandsforteljing
Ei førstehandsforteljing av slaget ved Malplaquet finst i boka Amiable Renegade: The Memoirs of Peter Drake (1671-1753). Kaptein Peter Drake, ein ire som det meste av livet sitt levde som leigesoldat for forskjellige europeiske armear, tente for franskmennene i slaget og vart skadd fleire gonger. Drake skreiv memoarane sine då han var gammal.
Etterverknad
Som standard var i krigføringa i denne tida, vart slaget rekna som ein alliert siger, fordi franskmennene trekte seg attende ved slutten av slaget, og let Marlborough vere att på slagmarka, men med dobbelt så store tap. I motsetnad til dei tidlegare sigrane til hertugen, klarte den franske armeen denne gongen å trekkje seg attende i god orden og var relativt intakt. Dei var derfor framleis ein potensiell trugsel for framtidige allierte operasjonar. Villars hevda at eit par franske nederlag som dette til, ville øydeleggje den allierte armeen og historikaren John A. Lynn skreiv i boka si The Wars of Louis XIV 1667-1714 at sigeren var ein pyrrhossiger men forsøket på å redde Mons mislukkast og festninga fall den 20. oktober. Likevel rysta meldingane frå Malplaquet, det blodigaste slaget på 1700-talet, Europa. Ryktet om at sjølv Marlborough hadde omkome vart ein av dei mest populære franske folkevisene, «Marlbrough s'en va-t-en guerre». For den siste av dei fire store slagsigrane sine, fekk ikkje Marlborough eit personleg takkebrev frå dronning Anne. Richard Blackmore Instructions to Vander Beck var det einaste av dei engelske dikta som prøvde å hylle «sigeren» til Marlborough i Malplaquet, medan det engelske Tory-partiet starta å diskutere å trekkje seg ut av alliansen så snart dei hadde danna ei regjering året etter.
Bandar-e Anzali fylke
Bandar-e Anzali fylke (persisk شهرستان بندر انزلی) er eit fylke i Gilan i Iran. Det administrative senteret i fylket er Bandar-e Anzali. I folketeljinga i 2006 var innbyggjartalet i fylket 130 851. Fylket har eitt distrikt: Sentral-distriktet. Fylket har éin by: Bandar-e Anzali.
Tormod Haugland
Tormod Haugland  er ein norsk forfattar.
Haugland er utdanna agronom og er cand.art. med hovudfag i grafisk illustrasjon frå Statens høgskole for kunsthandverk og design. Han gjekk årsstudiet ved Skrivekunstakademiet i Hordaland 1992–93, og frå 1998 til 2008 var han leiar for akademiet. Han arbeider no som skrivelærar der.
Haugland debuterte som forfattar med kortromanen Under i 1994.
Dravidisk arkitektur
Dravidisk arkitektur er ein byggjeskikk som oppstod i Sør-India og spreidde seg til påverka område i Sri Lanka, Maldivane og Søraust-Asia. Han blei støtta og utvikla under rike som Tsjalukya (500-1100-talet), Pallava (600-900-talet), Tsjola (900-1150), Hoysala (1100-1350) og Vijayanagara (1350-1565).
Det er mogleg å skilja mellom nordindisk nagara-arkitektur og sørindisk dravidisk arkitektur frå 600-talet. Arkitekturen omfattar hovudsakleg tempel og er kjenneteikna av pyramiderforma tårn av sandstein, kleberstein eller granitt. Fleire av templa er skorne ut direkte i berget, andre er bygd opp av stein. Byggverka kan vera pryda med utskjeringar, men eit tidleg dravidisk tempel, Kailashnath ved Kanchi, har eit lineært og lite dekorert preg.
Ein finn døme på dravidisk arkitektur i dagens Tamil Nadu, Karnataka, Kerala, Telangana og Andhra Pradesh, nokre stader i Nord-India og i kompleks som Angkor Vat i Kambodsja og Prambanan på Java i Indonesia.
I tillegg til kompleksa nemnde over er nokre av dei fremste døma på denne arkitekturen kysttempelet ved Mamallapuram (ca. år 670), Brihadisjvara-tempelet i Thanjavur (ca. 1010), Airavatesvara-tempelet i Darasuram (1146), Keshava Vishnu-tempelet i Somnathpur (1270) og Minaksji-tempelet i Madurai (1660).
Typisk utforming
Tempel av tsjolatypen omfattar nesten alltid tre delar som kan vera plasserte og utforma på ulike måtar:
I tillegg til desse byggverka ville eit tempel alltid ha tankar eller brønnar med vatn til religiøs bruk, bustader for prestar og andre statlege eller bruksbygningar.
Pallava
Under Pallavariket fann tempelkompleksa den vanlege utforminga som er nemnd over, med tårntak over portar og søylehall. Pallavaene stod mellom anna bak kysttempelet ved Mamallapuram, som er skore ut i fjell og i dag rekna som ein del av verdsarva, og Kailasanatha-komplekset i Kanchipuram.
Tsjola
I Tsjola-riket blei mange av dei fremste bygningane reiste i Thanjavur, hovudstaden til Radjaradja I. Over gudsromma blei det reist pyramideforma kuplar. Templa blei rikt dekorerte med måleri og skulpturar, og tsjolakunst er særleg blitt kjend for sine fine bronseskulpturar.
Hoysala
Under Hoysala-riket kunne tempel ha kompliserte grunnriss med utspring. Søyler var skorne ut med fleire kantar eller i eitt, som om dei var laga på ein dreiebenk. Kloritt var mykje brukt som utskjeringsmateriale. Muslimske invasjonar på slutten av 1200-talet gjorde slutt på den storstilte bygginga til Hoysalariket. Tempele frå denne tida finst mellom anna i Belur, Halebid og Sringeri.
Vijayanagara
Vijayanagarariket omfatta stor delar av Sør-India på 1500-talet. Under dette riket blei det laga fleire tempelkompleks med seriar av inngjerdingar og dekorerte portar (gopuram), mellom anna i Kanchipuram, Thiruvannamalai og Vellore.
Parkerbreen
Parkerbreen er ein dalbre i Mountaineer Range i Victoria Land som drenerer området like aust og nordaust for Mount Monteagle og flyt sør til Lady Newnes Bay der han endar i ei flytande bretunge like ved Andrus Point. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Anthony G.H. Parker, som var biolog ved Hallett-stasjonen i 1963-64, og McMurdo-basen i 1964–65 og 1966-67.
Fredrik Enge
Fredrik Enge var ein norsk gardbrukar, lensmann og stortingsrepresentant frå Andebu i Vestfold. Han representerte Venstre.
Enge var son til ein gardbrukar i Kodal i Andebu. Skulevinteren 1882/83 gjekk han på Christopher Bruun sin folkehøgskule på Vonheim i Gausdal. Frå 1891 var han gardbrukar på farsgarden. Deretter var han lensmann i Sandeherred frå 1907 til 1935.
Enge var medlem av heradsstyret i Andebu 1892-1940 og på ny i 1945, ordførar 1897-1907 og varaordførar 1934-37. Han hadde ei rad kommunale verv, både i herad og amt/fylke. Ei tid var han nestformann i Det Norske Totalavholdsselskap. Hausten 1912 vart Enge fyrste gongen vald inn på Stortinget for einmannskrinsen Sandeherred. På tinget var han medlem i budsjettkomiteen 1913-15, sekretær i same 1916-18.
Parlement
Parlement var regionale lovgjevande og juridiske organ i Ancien Régime-tida i Frankrike.
Dei politiske institusjonane Parlement i Ancien Régime utvikla seg ut frå tidlegare rådsforsamlingar for kongen, Conseil du roi eller curia regis, og hadde derfor eldgamle og sedvanlege rettar for rådlegging. På 1200-talet vart dei juridiske funksjonane lagt til. Parlamentarikarane meinte at rolla til parlamentet skulle ta ein aktiv del i den juridiske prosessen, som førte dei i stadig større konflikt med det eineveldige monarkiet under Ancien Régime, når lit de justice på 1500-talet utvikla seg frå ein konstitusjonell form til eit kongeleg våpen, nytta til å tvinge fram edikt.
Opphavleg var det berre parlamentet i Paris, som utvikla seg ut frå rådforsamlinga til kongen i 1307, og sat i det mellomalderske kongeslottet i Île de la Cité, der Palais de Justice i Paris er i dag. Domsmakta til parlamentet i Paris dekte heile kongedømet slik det var på 1300-talet, men dekte ikkje automatisk områda som kongane etter kvart vann til seg. I 1443, etter hundreårskrigen, gav kong Karl VII av Frankrike Languedoc sitt eige parlement då han oppretta parlamentet i Toulouse, det første parlement utanfor Paris. Dette dekte det meste av det sørlege Frankrike.
Frå 1443 og fram til den franske revolusjonen vart det oppretta fleire andre parlements i forskjellige provinsar i Frankrike. Fram til slutten av Ancien Régime-styret var det parlement i Douai, Arras, Metz, Nancy, Colmar, Dijon, Besançon, Grenoble, Aix, Perpignan, Toulouse, Pau, Bordeaux, Rennes og Rouen.
Kjelder
Парижки парламент פרלמנט במשטר הצרפתי לפני המהפכה
Fylkesveg 244 i Nordland
Fylkesveg 244 i Nordland går mellom Kippermoen og Øksendal i Vefsn kommune. Vegen er 15,9 km lang.
Havsbotn
Havsbotn er ei bukt heilt sør, eller inst, i Lützow-Holmbukta i Antarktis. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37.
NM i alpine greiner 1947
Noregsmeisterskapen i alpine greiner 1947, den tredje i sitt slag, fann stad på Voss i Hordaland.
Slalåm
<br style="clear:both;" />
Utfor
<br style="clear:both;" />
Prinia
Prinia er ei biologisk slekt av små insektetande fuglar klassifisert i familien grassongarar, Cisticolidae. Dei er ofte òg alternativt klassifisert i songarfamilien, Sylviidae. Namnet på slekta kjem frå javanesisk 'prinya', det lokale namnet på bandvengprinia.
Heim kommune (1911-1964)
Heim er eit tidlegare herad som låg i Sør-Trøndelag fylke.
Prinia
Prinia er nokre gonger referert til som smettsongarar. Dei er ei lite kjend gruppe av fuglar i tropiske og subtropiske delar av «den gamle verda», dei rundt 25 artane er fordelte nokså likt mellom Afrika og Asia.
Heim kommune (1911-1964)
Heim herad omfatta områda på båe sider av den ytste delen av Hemnfjorden mot Trondheimsleia og vart rekna til Fosen. Flatemålet var 276,61 km2, 262,32 km2 landareal og 45,66 km2 produktivt land. Hemnfjorden delte heradet i dei to atskilde landområda Vestre Heim og Austre Heim. Vestre Heim omfattar Røysøya og Mistfjorden, og grensa mot Stemshaug i vest og Hemne mot sør. Austre Heim ligg kring Åstfjorden og Bustsundet, omfattar øya Hemnskjela og grensa mot Agdenes i nordaust og Snillfjord i sør.
Prinia
Desse er fuglane lever i hovudsak i opne habitat med høgt gras eller kratt, der dei ikkje er lett synlege. Dei er mest standfuglar, migrasjon er avgrensa til lokale flyttingar på grunn av kaldt vêr. Ikkje-hekkande fuglar kan danne små flokkar.
Heim kommune (1911-1964)
Heim var eige sokn i Hevne formannskapsdistrikt frå 1839 og blei eige herad frå 1. januar 1911 ved delinga av Hevne herad i dei to herada Hevne (seinare Hemne) og Heim. Ved delinga vart heradsgrensa endra noko, ved at nokre gardar (nr. 45-53) vart overførde frå Hevne til Heim og somme (nr. 28-30) fra Heim til Hevne. Heim hadde då ei folkemengd på 1533. Heradshuset låg på Heim.
1. januar 1964 vart heradet skild i to, og Vestre Heim slegen saman med dåverande Hemne og Vinje herad til Hemne kommune, medan Austre Heim, dåverande Snillfjord og Ytre Agdenes inngjekk i Snillfjord kommune. Ved delinga hadde Vestre Heim ei folkemend på 711, medan Austre Heim hadde 724 innbyggjarar.
Prinia
Prinia har korte venger, og lange avsmalnande halar. Dei er nokså grå fuglar, brun eller grå over, nokre gonger med mørke striper og gråaktig underside. Nokre artar har hekkedrakt som skil seg frå vanleg fjørdrakt. Nebbet er typisk for insektetarar, tynnt og lett bua.
Artslista
Alle artar i slekta Prinia i rekkjefølgje etter EBird/Clements Checklist v2018 med norske namn etter Norske navn på verdens fugler:
Arian Engebø
Arianrhod Engebø er ein norsk journalist, radioprofil og programleiar. Ho vart kåra til «årets unge radioprofil» under Radiodagene 2019 og har sidan januar 2020 vore fast tilsett i NRK P3. Ho var programleiar for Melodi Grand Prix 2023 saman med Stian «Staysman» Thorbjørnsen.
Bakgrunn
Engebø har ei mor frå Wales og ein far frå Bergen. Namnet hennar er walisisk, og Engebø snakkar også walisisk. Ho vaks opp i Førde i Sunnfjord, og etter videregåande tok ho ein bachelorgrad i journalistikk ved Cardiff University. Ho var nynorskpraktikant i NRK i 2017–2018. Ho byrja deretter som praktikant i NRK P3 på Tyholt i Trondheim og fekk sitt eige radioprogram, Arian, i 2019. Same år vart ho kåra til «årets unge radioprofil» under dei årlege Radiodagane. Ho vart fast tilsett i NRK P3 i januar 2020.
Sidan har Engebø leia fleire store radio- og tv-show. Ho har mellom anna leia programmet StudioP3, og i 2022 var ho programleiar for VG-lista Rådhusplassen saman med Nathan «Nate» Kahungu. Engebø leia P3aksjonen i samband med TV-aksjonen 2022, og Melodi Grand Prix 2023 saman med Stian «Staysman» Thorbjørnsen.
Freden i Nijmegen
Freden i Nijmegen var ei rekkje avtalar signert i den nederlandske byen Nijmegen mellom august 1678 og desember 1679. Avtalane enda forskjellige samanhengande krigar mellom Frankrike, Dei sameinte Nederlanda, Spania, Brandenburg, Sverige, Danmark, kurfyrstedømet Münster og Det tysk-romerske riket. Den viktigaste avtalen var den første, som skapte fred mellom Frankrike og Dei sameinte Nederlanda.
Bakgrunn
Den fransk-nederlandske krigen 1672–1678 var opphavet til alle dei andre krigane som formelt vart enda med Nijmegen. Separate fredsavtalar vart arrangert for dei forskjellige krigane som den tredje engelsk-nederlandske krigen og den skånske krigen, menn alle av dei hadde vore ein direkte årsak av, eller var ein del av, den fransk-nederlandske krigen. England var i starten med i krigen på den franske sida, men trekte seg ut i 1674 med freden i Westminster.
Fredsforhandlingane hadde starta så tidleg som 1676, men ein kom ikkje til semje eller signerte noko før 1678. Desse avtalane førte ikkje til langvarig fred. Somme av landa signerte fredsavtalar andre stader, som freden i Celle (Sverige gjorde fred med Braunschweig og Lunenburg-Celle), freden i Saint-Germain (Frankrike og Sverige gjorde fred med Brandenburg) og freden i Fontainebleau (Frankrike dikterte fred mellom Sverige og Danmark-Noreg).
Vilkår
Den fransk-nederlandske krigen enda med ein avtale som gav Frankrike kontroll over regionane Franche-Comté og Lorraine.
I tillegg til vinningane som kong Ludvig XIV med freden i Pyreneane i 1659 og freden i Aix-la-Chapelle i 1668, fekk ikkje Frankrike berre grevskapet Burgund (Franch-Comté) frå Det tysk-romerske riket, men òg område i Dei spanske Nederlanda, inkludert byen Saint-Omer med dei gjenverande nordvestlege delane av det tidlegare habsburgske grevskapet Artois, landområda Cassel, Aire og Ypres i det sørvestlege Flandern, bispedømet Cambrai, samt byane Valenciennes og Maubeuge i det sørlege grevskapet Hainault.
Til gjengjeld måtte den franske kongen avstå den okkuperte byen Maastricht og fyrstedømet Oranien til den nederlandske statthaldaren Vilhelm III. Dei franske styrkane trekte seg ut frå fleire okkuperte område nord i Flandern og Hainault.
Keisar Leopold I måtte akseptere fransk okkupasjon av byane Freiburg (fram til 1697) og Kehl (fram til 1698) på høgrebreidda av Rhinen.
Kultur
Marc-Antoine Charpentier skreiv eit Te Deum for denne hendinga. Preludiumet til dette musikkverket er òg kjend som Eurovision-melodien.
Place des Victoires i Paris blei utforma til minne om freden i Nijmegen.
1991-filmen Beauty and the Beast
Filmen handlar om ein prins som er blitt forvandla til eit udyr og ei ung kvinne, Belle, som han held fanga i slottet sitt. For å bli ein prins igjen, må udyret læra å elska Belle og sjølv vinna kjærleiken hennar. Imot dei står den sjølvdyrkande machomannen Gaston.
Den russisk-japanske krigen
Den russisken-japanske krigen var ein krig mellom Russland og Japan med opphav i landa sine imperialistiske ambisjonar i Asia, særleg i Korea og Mandsjuria. Krigen starta i februar 1904 og vart avslutta i september året etter. Kampane til lands vart særleg utkjempa om byen Port Arthur (noverande Lüshunkou) og Liaodonghalvøya og dessutan om jarnbana frå hamna til Harbin. Til sjøs stod det viktigaste slaget i Tsushimasundet i mai 1905.
Russland vart påført ei rekkje nederlag i konflikten og måtte gje Japan fleire innrømmingar ved fredsslutninga, m.a. kontrollen over Korea. Internasjonalt vekte det store oppsikt at ein asiatisk nasjon, Japan, klarte å slå eit europeisk land.
Bakgrunn og opptakt
I slutten av 1800-talet og i byrjinga av 1900-talet kappa fleire vestlege land om innverknad, handel og landområde i Aust-Asia, samstundes som Japan streva etter å verta ei moderne stormakt. Plasseringa til Japan gjorde at landet fokuserte på Korea og det nordlege Kina, noko som førte til interessekonfliktar med nabolandet Russland. Det japanske forsøket på å okkupera Korea førte til den første sino-japanske krigen. Japan sin siger over Kina førte til Shimonosekitraktaten den 17. april 1895, der Kina gav opp interessene sine i Korea, og dessutan avstod øya Taiwan>Taiwan og Port Arthur til Kina. Tre vestlege stormakter (Russland, Tyskland og Frankrike) pressa ved Trippelintervensjonen den 23. april 1895 Japan til å gje opp Port Arthur, og russarane forhandla i 1898 med Kina seg til ein 25-årig avtale om marinebasen der. På same tid freista japanske troppar å overta Korea, som hadde ei forsvarspakt med Russland. Russiske styrkar okkuperte størstedelen av Mandsjuria og delar av Korea.
Sjølve krigen
Port Arthur hadde vore okkupert av russarane sidan 1898 og var ein av hovudbasane for den russiske marinen i området, og krigen vart innleidd med eit japansk torpedoangrep natta til 8. februar. Byen vart deretter kringsett. Med dette som utgangspunkt gjekk japanarane i land ved Incheon i Korea og okkuperte først Seoul og deretter resten av landet. I april stod japanarane ved Yalu-elva og var klåre til å rykka inn i det russiskokkuperte Mansjuria.
Bajil-distriktet
Bajil-distriktet er eit distrikt i Al Hudaydah guvernement i Jemen. I 2003 hadde distriktet eit folketal på 169 884 innbyggjarar.
Den russisk-japanske krigen
Sjølve krigen
Den russiske strategien var å kjøpa tid, og vente på forsyninga som skulle koma med Den transsibirske jarnbana. Men i mai gjekk japanerne til angrep og hadde ei rekkje sigrar utover månaden.
Det siste store slaget var eit sjøslag i sundet mellom Korea og Japan, kalla slaget ved Tsushima 27.-28. mai 1905.
Fredsslutning og følgjer
Utfallet av krigen førte til ei omfattande endring av maktbalansen i Aust-Asia, og opna på lengre sikt for seinare japansk ekspansjon.
Russland gav opp Liaoyang og Port Arthur, avstod den sørlege halvdelen av øya Sakhalin til Japan, og trekte seg ut av Mandsjuria. Korea vart dermed verande ein del av Japan si interessesfære.
Den russiske forhandlaren Sergej Juljevitsj Witte hadde med detta eigenleg klart å hala i land relativt milde fredsvilkår. Dei japanske forhandlarane klarte til dømes ikkje å driva gjennom krigsskadeserstatning og overtaking av heile Sakhalin. Mange japanarar oppfatta forhandlingsresultatet som skammeleg, og dette utløyste Hibiya-uroa i Japan, med 17 daude og meir enn 1.000 såra.
I Russland bidrog det audmjukande russiske nederlaget til den interne spenninga og misnøya med tsar-styret, og leidde fram til 1905-revolusjonen. Dette førte til at tsar Nikolaj 2 fekk ein endå meir svekka posisjon ved fredsforhandlingane, då han måtte konsentrera seg om dei interne tilhøva i Russland.
Pascoebreen
Pascoebreen er ein isbre som er kring 3 km lang, og som flyt ut i Greenville Valley frå nordenden av Staten Island Heights i Convoy Range i Victoria Land. Namnet vart nytta av geolog Christopher J. Burgess, som var lagførar i Victoria University of Wellington Antarctic Expedition (VUWAE) i 1976-77. Han er kalla opp etter John D. Pascoe som var ein fjellklatrar og fotograf frå New Zealand som skreiv bøker om fjell og alpine tema.
Fylkesveg 249 i Nordland
Fylkesveg 249 i Nordland går mellom Hammarheim og Skjåmoen i Vefsn kommune. Vegen er 10,8 km lang.
Mo Farah
Sir Mohammed Farah, til vanleg omtalt Mo Farah, er ein somalisk-britisk friidrettsutøvar frå Mogadishu som i perioden 2010-16 har vunne fire gullmedaljar i olympiske leikar, og fem gullmedaljar i både verdsmeisterskap og europameisterskap på distansane 5 000 meter og 10 000 meter. Farahs personlege rekordar på dei to langdistansane er 12.53,1 og 26.46,5, begge oppnådd sommaren 2011.
Verdsmeisterskapen i orientering 2019
Verdsmeisterskapen i orientering 2019, den 36. i sitt slag, vart avvikla i Spydeberg og Varteig i Østfold dagane frå 13. til 17. august. På programmet stod fem individuelle tevlingar og to stafettar, likt fordelt menn og kvinner. Deltakarane kom frå 48 land. Det var fjerde gongen orienterings-VM fann stad i Noreg, sist i 2010.
Saraj
Saraj (makedonsk Сарај; albansk Saraj) er ein kommune i storkommunen Skopje i Nord-Makedonia. Den noverande kommunen vart oppretta i 2004 ved at ein slo saman dei to tidlegare kommunane Saraj og Kondovo. Samstundes vart kommunen innlemma i storbyområdet til Skopje.
Verdsmeisterskapen i orientering 2019
Tevlingane på kortdistansane var fjerna frå det tradisjonelle VM-programmet.
Saraj
Kommunen har eit areal på 229,06 km² og hadde 38 399 innbyggjarar ved folketeljinga i 2021.
Verdsmeisterskapen i orientering 2019
Sveriges tropp fekk med seg heim 4 gullmedaljar og 2 sølvmedaljar. Deltakarane frå arrangørlandet Noreg kom deretter på medaljetabellen med sine 2 gull-, 1 sølv- og 1 bronsemedalje. Olav Lundanes vann dei individuelle tevlingane for menn, med seg på sigerspallane fekk han sølvvinnar Kasper Fosser og bronsemedaljør Magne Dæhli.
Saraj
I 2002 hadde kommunen 35 408 innbyggjarar, fordelt slik på bydelane og landsbyane i kommunen:
Hovdebukta
Hovdebukta er ei bukt langs austkysten av Lützow-Holmbukta, like nord for Langhovde. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeven Hovdebukta i samband med Langhovde.
Verdsmeisterskapen i orientering 2019
Mellomdistanse
<br style="clear:both;" />
Stafett
<br style="clear:both;" />
Klassisk-distanse
<br style="clear:both;" />
Jordsmonn
Jordsmonn er den delen av lausavleiringane i jordskorpa som er påverka av klima, vegetasjon, dyreliv og mikrobielle omsetningar, slik at ho skil seg frå undergrunnsjorda. Jordsmonnet omfattar meir enn matjordlaget eller det laget som årleg blir handama på dyrka mark (ploglaget, plogmålet). Det er i jordsmonnet ein finn planterøter.
Oksana Robski
Oksana Robski er ein russisk forfattar kjend for sin «glamour-litteratur».
Oksana Robski voks opp i ein intellektuell familie i Moskva. Mor hennar var lærar som underviste på gymnas. Far hennar døydde då ho var sju år. Stefaren var pilot. Oksana studerte ved fakultetet for journalistikk ved Moskvas universitet og tok høgare utdanning for manuskriptforfattarar og regissørar. Eksamensfilmen hennar var med i den russiske konkurransen for unge regissørar, Heilage Anna.
I 1995 byrja ho gje ut eit glansa tidsskrift som heitte Sebastian og handla om hundar. I 1998 opna ho ein interiørbutikk, Galleri O. Robski har òg drive eit selskap som leia ut kvinnelege livvakter, Nikita. Ho bur i dag i Zjukovka utanfor Moskva.
Debutromanen hennar, Ca$ual, kom ut på forlaget Rosman i 2005 og blei ein omdiskutert bestseljar. I 2006 kom han ut på svensk på Fabulera AB. Han kom ut på engelsk i 2007. Ho har gjeve ut fleire andre romanar og hjelpebøker om å leva glamorøst på OLMA-Press. Robski fann opp sjangeren «glamour-litteratur», som typisk har vakre, smarte kvinner i hovudrolla som oppnår suksess gjennom å manipulera rike menn. Verka hennar tek for seg liva til dei nye rike i Russland, og er ikkje interessert i politiske og sosiale spørsmål.
1967-filmen The Jungle Book
The Jungle Book (norsk tittel: Jungelboken) er ein amerikansk teiknefilm frå 1967, produsert av Walt Disney Productions. Det var den siste filmen produsert av Walt Disney, som døydde under produksjonen. Filmen er basert på forteljingane om villungen Mowgli frå boka Jungelboken, som vart skrive av Rudyard Kipling. Filmen er den 19. animerte langfilmen til Disney.
The Jungle Book er ein av Disneys mest populære filmar, og inneheld fleire klassiske songar, inkludert «The Bare Necessities» og «I Wan'na Be Like You». Mesteparten av songane er skrivne av brørne Richard og Robert B. Sherman. Filmen er regissert av Wolfgang Reitherman. Sonen hans, Bruce Reitherman, gav Mowgli stemme. Ein oppfylgjar til filmen, The Jungle Book 2 (norsk tittel Jungelboken 2) kom ut på kino i 2003.
Hebron (fleirtyding)
Hebron kan visa til:
Lenins fredspris
Prisen vart innstifta 21. desember 1949 av Josef Stalin (formelt gjennom eit dekret frå presidiet i Det øvste sovjetet) som Den internasjonale Stalinprisen «for å styrkja freden mellom nasjonane». Prisen vart gjerne omtalt som Stalins fredspris eller Stalinprisen. Han vart oppretta til ære for Stalins 70-årsdag, og var meint som eit slag stalinistisk alternativ til Nobels fredspris. Sjølv om prisen var til ære for Stalins 70-årsdag, vart han oppretta etter at Stalin hadde fylt 71 år (18. desember same året). Prisen vart utdelt til fleire mottakarar kvart år og vart berre gjeven til utlendingar. Prismedaljen hadde eit portrett av Josef Stalin.
I samband med avstaliniseringa fekk prisen frå og med 1957 det offisielle namnet Den internasjonale Leninprisen «for å styrkja freden mellom nasjonane» (russisk Международная Ленинская премия «За укрепление мира между народами»). Tidlegare prisvinnarar vart oppfordra til å senda prismedaljane sine tilbake og få dei bytta i medaljar utan Stalin sitt namn og portrett.
Den norske sosialistiske presten Ragnar Forbech mottok prisen medan han framleis heitte Stalinprisen, noko som vart møtt med kraftig fordømming i Noreg.
Fet-Mats
Mats Israelsson, kjend som Fet-Mats, var ein gruvearbeidar som forulykka i Falu gruva i Falun i 1677].
Fet-Mats vart fødd i Svärdsjö og Boda by som den yngste sonen til Israel Kelsson. Faren døydde medan Mats var i barneåra, og den eldste broren fekk ansvaret for familien.
I 1719 oppdaga arbeidarane ved gruva ein daud mann i ei vassfylt sjakt i ein del av gruva som ikkje hadde vore i bruk på lang tid. Mannen såg ikkje ut til å ha vore daud veldig lenge. Dette var eit mysterium ettersom ingen person var sakna. Då kroppen vart vist fram, kjende ei kvinne, Margareta Olsdotter, att kroppen som hennar trulova som hadde forsvunne i mars 1677, 42 år tidlegare. Kroppen til Fet-Mats hadde blitt bevart av den naturleg veksande koparvitriolen i gruva.
Kroppen vart stilt ut i ein glasmonter i Stora Kopparberget i 30 år for så å bli gravlagt i Kopparbergs kyrka den 21. desember i 1749. Under omlegging av golvet i byrjinga på 1860-talet fann ein restane av Fet-Mats og han vart på ny stilt ut i ein glasmonter til han i 1930 til slutt vart gravlagt på kyrkjegarden.
Kongsberg Idrettsforening
Kongsberg Idrettsforening er eit idrettslag heimehøyrande i Kongsberg i Buskerud, stifta 28. januar 1899. Laget er aktivt med i idrettane dans, fotball, friidrett, ishockey, skeiseløp, alpin skiidrett, skihopping, snøbrett, sykling, telemarkski og turn. Kongsberg IF er særleg kjend for dei mange skihopparane som i 1930- og 1940-åra høyrde til verdstoppen i øvinga, med Birger Ruud som den aller fremste.
Skihopparane Sigmund Ruud, Birger Ruud, Asbjørn Ruud og Petter Hugsted vann alle saman VM- og eller OL-gull i tida 1929-1948. Også Hans Beck, Hilmar Myhra og Arnholdt Kongsgård tok internasjonal medalje i hoppbakken i 1930-åra. Etter 1950 vann skihopparane Ivar Nilsen og Einar Bekken kvar si NM-bronse, høvesvis i 1951 og 1975.
Christian A. Irgens
Christian Andreas Irgens var ein norsk forretningsmann og politikar frå Bergen. Ole Irgens var bror hans.
Kongsberg Idrettsforening
Birger Ruud fekk bronsemedaljen i kombinasjonen under VM i alpine greiner 1935. Oddvar Rønnestad vart norsk meister i utfor då NM i alpine greiner 1962 fann stad i Ørsta, medan Merete Fjeldavlie vann fleire NM-titlar i alpint for KIF gjennom 1990-åra. Spydkastaren Bjørn Grimnes vann 1972-78 tre norske meisterskap i øvinga, og vart femtemann under Sommar-OL 1972 i München.
Christian A. Irgens
Irgens var son til ein reipslagar i Bergen. Sjølv gjekk han realskule, og arbeidde så hos far sin til dess han tok over reipslagar-verksemda i 1860. I 1875 starta han opp Bergens tråd- og drevfabrikk, fire år seinare kjøpte han eit mylnebruk i Bjørsvik ved Osterfjorden, og dreiv sidan desse verksemdene.
Fylkesveg 250 i Nordland
Fylkesveg 250 i Nordland går mellom Skotsmyra og Remma i Vefsn kommune. Vegen er 7,1 km lang.
Fuman fylke
Fuman fylke (persisk شهرستان فومن) er eit fylke i Gilan i Iran. Det administrative senteret i fylket er Fuman. I folketeljinga i 2006 var innbyggjartalet i fylket 96 788. Fylket er delt inn i dei to distrikta Sentral-distriktet og Sardar-e Jangal-distriktet. Fylket har dei tre byane Fuman, Maklavan og Masuleh.
Stranger in a Strange Land av Iron Maiden
«Stranger in a Strange Land» er ein song av det engelske heavy metal-bandet Iron Maiden, gjeve ut som den andre singelen frå det sjette studioalbumet deira, Somewhere in Time (1986). Songen er ikkje knytt til Robert A. Heinlein-romanen med same namn.
Oversyn
Teksten handlar om ein arktisk oppdagar som døyr og frys fast i isen. Etter hundre år vert lekamen hans funnen bevart av andre oppdagarar. Adrian Smith vart inspirert til å skrive songen etter å ha snakka med ein oppdagar som hadde opplevd noko liknande.
Gitarsoloen i «Stranger in a Strange Land» vart spelt av Adrian Smith. Songen er ein av berre fire Iron Maiden-songar som tonar ut. Tekstlinja «no brave new world» vart òg nytta på Iron Maiden-albumet Brave New World.
Singelomslag
Eddie gjer ei hyllest til Clint Eastwood-figuren «Man with No Name» på omslaget, men kan òg reknast som ei blanding av Deckard frå Blade Runner og «Man with No Name».
B-sider
B-sida til singelen, «That Girl» og «Juanita», vart begge spelte under ein hemmeleg konsert med The Entire Population of Hackney den 19. desember 1985, med Adrian Smith på vokal. Det var truleg slik ideen kom til om å spele dei inn som B-sider.
«That Girl» var skriven av Merv Goldsworthy, Pete Jupp og Andy Barnett i ei tidleg utgåve av bandet FM og var eit av demospora som sikra dei platekontrakt med CBS i 1984. Songen vart sidan gjeven ut av både Iron Maiden og FM i 1986. På den tida hadde brørne Steve og Chris Overland kome med i FM og delar av den originale songen hadde blitt omskrive. .
«Juanita» vart opphavleg spelt av Barnett-bandet Marshall Fury tidleg i 1980-åra og vart skriven av Steve Barnacle og Derek O'Neil. Marshall Fury spelte aldri inn ein studioversjon av songen.
Medverkande
Frå singelomslaget:
Donatella Versace
Donnatella Versace er ein italiensk motedesignar. Ho driv moteselskapet Versace, som opphavleg vart starta av broren hennar Gianni Versace.
Pearl Harborbreen
Pearl Harborbreen er ein stor sidebre som hovudsakleg flyt aust frå Victory Mountains og munnar ut på sørvestsida av Tuckerbreen 17 nautiske mil (31 km) nordvest for Bypass Hill. Han vart namngjeven av geolog-gruppa frå New Zealand Geological Survey Antarctic Expedition (NZGSAE) 1957-58, til minne om dei amerikanske styrkane ved Pearl Harbor i 1941,
Donatella Versace
Tidleg liv
Donatella vart fødd i den italienske byen Reggio di Calabria. Ho er den yngste av tre barn. Seinare følgde ho broren sin med Knitwear design i Firenze. Gjennom nærleiken til bedriftene til broren vart Donatella ein part av moteindustrien. På 1980-talet gav Gianni Versace ut ein parfyme dedisert til systera, kalla blonde, og gav henne sin eigen linje i selskapet kalla Versus.
Versace
Donatella er kjend for å bruke kjendisar til å marknadsføra kleda sine i staden for ukjente modellar. Donatella viste seg snart å vera ein PR-gigant innan Versace og vart snart kjent over heile Europa. Den 15. juli 1997 i Miami vart Gianni skoten og drepen. Familien vart deretter flytta til ein løynd resort i Karibia.
Det vart heldt gravferd og minnestund for Gianni. Eitt år og tre dagar etter bortgangen til broren hadde Donatella si første motevising for Versace på hotel Ritz i Paris. Denne og dei komande vart suksessar og Donatella vart verdskjent.
Susceptibilitet
Susceptibilitet er ei nemning på storleikar som har å gjere med korleis eit stoff reagerer på eit elektrisk eller eit magnetisk felt.
Anhydritt
Anhydritt er eit fargelaust, kvitt eller svakt farga mineral med liten hardleik. Det består av kalsiumsulfat, CaSO4, har rombisk symmetri og finst ofte saman med gips og halitt (steinsalt) som avsetning frå inndampa havvatn (evaporitt), av og til òg på malmgangar. Ved å oppta vatn går anhydritt under volumauke over til gips, CaSO4•2H2O. Dette kan skape jordheving eller til og med jordskjelv.
Grace Jones
Grace Mendoza, mest kjend som Grace Jones, er ein jamaikansk songar, låtskrivar, skodespelar og modell.
Grace Jones blei fødd i Spanish Town på Jamaica. Ho blei først kjend som fotomodell i Paris. I slutten av 1970-åra hadde ho nokre filmroller, og satsa så på ein musikalsk karriere innan disco. Jones vakte oppsikt med sceneshowa sine, som var prega av teatralske effektar og sterke verkemiddel. Framføringane hennar hadde også ei særeigen blanding av song og resitasjon. Jones blei eit symbol på den kalde og stiliserte moteverda på 1980-talet.
Rentekammer
Rentekammeret var namnet på den delen av riksstyret i Danmark og Danmark-Noreg som styrte med finansane til kongen, riket. Namnet kom truleg i bruk frå Christian III si tid som konge. Frå 1680 var det namn på skattkammerkollegiet i Danmark-Noreg, organisert frå då eineveldet vart innført i 1660-61. Danmark avskipa rentekammeret i 1848.
Blandakor
Eit blandakor er eit kor samansett av både dame- og herrerøyster. Det er vanleg å dele koret inn i damestemmene sopran og alt, og herrestemmene tenor og bass. Desse kan delast inn i første- og andrestemmer innanfor kvar gruppe.
Blandad kör
Bakil Al Mir-distriktet
Bakil Al Mir-distriktet er eit distrikt i Hajjah guvernement i Jemen. I 2003 hadde distriktet eit folketal på 21 701 menneske.
Fylkesveg 251 i Nordland
Fylkesveg 251 i Nordland går mellom Forsmoen og Almdalsbrua i Vefsn kommune. Vegen er 16,7 km lang.
Mount Bushnell
Mount Bushnell er eit fjell, 840 moh, mellom Mount Durham og Pincer Point nordvest i Tapley Mountains. Det vart først grovt kartlagd på Byrd-ekspedisjonen, 1928–30, og kartlagd på ny av US Geological Survey, 1960–64. Det vart namngjeve av Advisory Committee on Antarctic Names etter Vivian C. Bushnell i American Geographical Society, som redigerte kartserien til samskipnaden over Antarktis.
Bukhta Kamenev
Bukhta Kamenev er ei grunn bukt kring 46 km brei i isbremmen på kysten av Dronning Maud Land. Kapp Krasinskij, ei iskappe, markerer vestenden av bukta som ligg 110 km nordvest for Vassfjellet. Bukta vart fotografert frå lufta av den norske antarktisekspedisjonen i 1958-59 og vart kartlagd frå desse bileta. Ho vart òg kartlagd i 1961 av Den sovjetiske antarktisekspedisjonen som namngav ho etter S.S. Kamenev, som organiserte ekspedisjonar til Arktis.
Susceptans
med
Suceptans er den imaginære delen av admittans.
Storleiken til admittans er gjeven av:
Jacob Munch
Munch malå ei rekke portrett av norske patrisarfamiliar i ei «stiv utgåve av den franske empirestilen». Hovudverket er Carl Johans kroning i Trondhjems domkirke frå 1818, eit måleri bestilt av det kongelege hoff. Han laga nokre få landskapsmåleri. I 1818 var han ein av grunnleggjarane av 'Den kongelige Tegneskole' i hovudstaden. Han underviste ved skulen frå 1820.
Ein del verk av Jacob Munch finst i Nasjonalgalleriet.
Hebron i Northumberland
Hebron er ein landsby og eit civil parish i Northumberland i England, rundt 2 mi nord for Morpeth. I 2011 haddet parishet 422 innbyggjarar. Parishet grensar til Longhirst, Meldon, Mitford, Morpeth, Netherwitton, Pegswood, Tritlington and West Chevington og Ulgham.
Namnet «Hebron» stammar frå Heburn (Hepburn, Hebburn), og er opphav til slektsnamnet Hebron. Tydinga av namnet er truleg 'opphøga gravhaug'.
Det er 9 verna bygningar i Hebron. Landsbyen har ei kyrkje vigd St Cuthbert.
I parishet ligg busetnadane Causey Park, Cockle Park, Earsdon, Earsdon Forest Fenrother og Tritlington. Parisha Benridge, Cockle Park og High and Low Highlaws blei slått saman med Hebron 1. april 1955.